Številka:

Datum: 22.03.2021

PROJEKTNA NALOGA

**Verifikacija skladnosti izvedenih del v okviru nadgradnje žel. proge na odsekih Lesce Bled-Žirovnica,Žirovnica-Slo. Javornik in Slo. Javornik-Jesenice**

1. Uvod

Države članice ES so odgovorne za zagotavljanje skladnosti s predpisi o varnosti, varovanju zdravja in varstvu potrošnikov, ki na splošno veljajo za železniška omrežja pri načrtovanju, gradnji, začetku obratovanja in obratovanju železnic.

Skladno z Direktivo 2016/797 o interoperabilnosti železniškega prometa v skupnosti in Zakonom o varnosti v železniškem prometu (ZVZelP-1, Ur. l. RS, št. 30/18), ki je uveljavil zahteve te Direktive, je potrebno za nove podsisteme, ki se gradijo, nadgradijo ali obnovijo, pridobiti tudi dovoljenje za začetek obratovanja, če tako odloči nacionalni varnostni organ. Zato je potrebno izvesti tudi ES - verifikacijo podsistemov, ki jo izvede priglašeni organ, kateri je pooblaščen za ocenjevanje skladnosti ali primernosti za uporabo komponent interoperabilnosti ali za postopke ES-verifikacije podsistemov.

Za izvedena dela za katera ustrezni TSI ne predpisujejo zahtev ali se na projektu zahteve TSI ne uporabljajo.je poleg ES - verifikacije potrebno izvesti tudi verifikacijo podsistemov po nacionalnih predpisih, ki jo skladno z odločitvijo Ministrstva za infrastrukturo izvaja priglašeni organ v vlogi imenovanega organa.

Hkrati z izdelavo projektne dokumentacije IzN – izvedbenih načrtov za nadgradnjo glavne železniške proge št. 20 na odsekih Kranj-Lesce Bled in Lesce Bled – Jesenice ter progovno kabliranje na železniški progi št. 20 je na projektirane tehnične rešitve pridobljena pozitivna vmesna ES izjava o verifikaciji priglašenega (imenovanega) organa (faza projektiranja), razen za progovno kabliranje, za katerega je izvedena zgolj revizija upravljavca.

Izdelana je naslednja projektna dokumentacija IZN za:

* Odsek Lesce Bled – Žirovnica (št. projekta 8432, izdelovalec TIRING, d.o.o., Trzin, junij 2019, dopolnjeno po pregledu avgust 2019),
* Žirovnica – Slovenski Javornik (št. projekta 3684/ZJ, izdelovalec SŽ - PP d.d, Ljubljana, junij 2019, dopolnjeno po pregledu avgust 2019),
* Slovenski Javornik – Jesenice (št. projekta 3684/JJ, izdelovalec SŽ - PP d.d, Ljubljana, junij 2019, dopolnjeno po pregledu avgust 2019) in
* Progovno kabliranje (št. projekta 53 37 524, PAP informatika inženiring, d.o.o., Ljubljana, junij 2019, dopolnjeno po pregledu avgust 2019):
  + 6/4 Načrt TK – Progovno kabliranje LB-Žir, št. načrta 5337524/4
  + 6/5 Načrt TK – Progovno kabliranje Žir-SJ, št. načrta 5337524/5
  + 6/6 Načrt TK – Progovno kabliranje SJ-Jes, št. načrta 5337524/6
  + 6/1 Načrt TK – Progovno kabliranje LJ Šiška – Kranj, št. načrta 5337524/1
  + 6/7 Načrt TK – Nadgradnja PTS in PDH sistemov, št. načrta 5337524/6.

1. Vsebina in cilji naročila

Za zagotovitev interoperabilnosti izvedenih gradbenih del v okviru projekta “Nadgradnja glavne železniške proge št. 20 **na odsekih Lesce Bled-Žirovnica, Žirovnica-Slovenski Javornik, Slovenski Javornik-Jesenice**, **progovno kabliranje na the odsekih ter progovno kabliranje na odseku Ljubljana Šiška - Kranj** je skladno z odločbo Javne agencije za železniški promet AŽP, z dne 30. 8. 2018, ki je bila izdana za projekt “Nadgradnja glavne železniške proge št. 20 na odsekih Kranj – Lesce Bled in Lesce Bled – Jesenice ter progovno kabliranje na železniški progi št. 20 je za dele podsistemov **“infrastruktura”, “energija”** in **“vodenje-upravljanje in signalizacija ob progi” potrebna** izdaja novega dovoljenja za začetek obratovanja. Zaradi tega je v okviru izvedbe del potrebno izvesti verifikacijo podsistemov za ugotovitev skladnosti izvedenih del za podsisteme »infrastruktura«, »energija« tako glede na TSI kot glede na nacionalno regulativo, za podsistem »vodenje-upravljanje in signalizacija« pa zgolj glede na nacionalno regulativo.

Vsa dela se bodo izvajala po postopku vzdrževalnih del v javno korist v skladu z določbami drugega odstavka 37.a člena Zakona o varnosti v železniškem prometu.

V okviru prevzetih del je Izvajalec dolžan narediti verifikacijo skladno z odločbo Javne agencije za železniški promet AŽP, z dne 30.8.2018 in izdati ES potrdilo o verifikaciji skladnosti izvedenih del s TSI in nacionalnimi predpisi. Pri izdelavi storitev mora izvajalec upoštevati zahteve za izvedbo verifikacije, ki so navedene v nadaljevanju.

Pri izvajanju del predvidenih v opisu projekta na delu podsistema **»Infrastruktura«** je potrebno v celoti upoštevati določbe:

* Uredbe komisije (EU) št. 1300/2014 z dne 18. novembra 2014 o tehničnih specifikacijah

za interoperabilnost v zvezi z dostopnostjo železniškega sistema Unije za invalide in funkcionalno ovirane osebe (UL L št. 356 z dne 12.12. 2014, stran 110; v nadaljevanju: TSI PRM) in

* Uredbe Komisije (EU) št. 1299/2014 z dne 18. novembra 2014 o tehničnih specifikacijah za interoperabilnost v zvezi s podsistemom »Infrastruktura« železniškega sistema v Evropski uniji » (UL L, št. 356 z dne 12. 12. 2014, stran 1; v nadaljevanju: TSI INF).

Vsa dela na delu podsistemu »Infrastruktura«, ki v TSI PRM in TSI INF niso opredeljena, se izvedejo  in verificirajo v skladu z nacionalnimi predpisi.

Pri izvajanju del predvidenih v opisu projekta na delu podsistema »energija« je potrebno v celoti upoštevati določbe:

* Uredba Komisije (EU) št. 1301/2014 z dne 18. novembra 2014 o tehničnih specifikacijah za interoperabilnost v zvezi s podsistemom **»energija«** železniškega sistema v Evropski uniji ( UL L 356, 12.12.2014, str. 179, UL L 13, 20. 1. 2015, str. 13, UL L 149, 14. 6. 2018, str. 16, v nadaljevanju ENE).

Vsa dela na delu podsistemu »energija«, ki v TSI ENE niso opredeljena, se izvedejo in verificirajo v skladu z nacionalnimi predpisi.

Predvidena dela oziroma zahteve iz opisa projekta niso zajete v Uredbi Komisije (EU) št. 2016/919 z dne 27. maja 2016 o tehnični  specifikaciji za interoperabilnost v zvezi s podsistemi **»vodenje-upravljanje in signalizacija«** železniškega sistema v Evropski uniji (UL L št. 279, 15.10. 2016, str. 94), zato se predvidena dela izvedejo v skladu z nacionalnimi predpisi. Za predvidena dela je potrebno pridobiti ustrezno ES - izjavo o verifikaciji podsistema na podlagi nacionalnih predpisov.

Dinamika izvajanja storitev je odvisna od izvajanja del v zvezi gradnjo podsistemov na tej progi, zato se mora izvajalec oziroma imenovani organ prilagajati poteku izvajanja del. Obseg predvidenih del je določen s projektno dokumentacijo, ki je objavljena v okviru razpisa Nadgradnja glavne železniške proge št. 20 na odsekih Lesce Bled - Žirovnica, Žirovnica - Slovenski Javornik in Slovenski Javornik – Jesenice.

1. **Obveznosti izvajalca**

Ponudnik, partner oz. podizvajalec, ki bo izvajal verifikacijo podsistemov po TSI mora biti Priglašeni organ, registriran za opravljanje dejavnosti in pooblaščen za ocenjevanje skladnosti komponent interoperabilnosti ali primernosti za uporabo in izvedbo postopka verifikacije podsistemov ali delov podsistemov v skladu s TSI in sicer za podsistem, katerega bo preverjal.

Ponudnik, partner oz. podizvajalec, ki bo izvajal verifikacijo podsistemov po nacionalnih predpisih mora biti registriran za opravljanje dejavnosti in biti imenovan s strani pristojnega ministrstva kot imenovani organ za preverjanje skladnosti z nacionalnimi predpisi, oz. do imenovanja t.i. imenovanih organov lahko izvaja priglašeni organ za verifikacijo po nacionalni zakonodaji.

Pred izdajo posameznega poročila v natisnjeni, potrjeni in podpisani obliki, je potrebno naročniku in varnostnemu organu predhodno predati osnutek poročila v elektronski obliki.

Za potrebe izdelave Poročil (izjav) o verifikaciji je izvajalec dolžan redno sodelovati že v času izvajanja del, ves čas gradnje. V kolikor izvajalec v času gradnje ugotovi kakršnakoli odstopanje izvedenih del, vgrajenih materialov, opreme in naprav, ki niso skladne z zahtevami z nacionalnimi predpisi je dolžan o tem nemudoma obvestiti naročnika in njegovega pooblaščenega inženirja.

Obseg pregledanih del in vgrajenih materialov, opreme in naprave ter dokumentacije iz katere je razvidna njihova kakovost in skladnost mora biti v posameznem potrdilu o verifikaciji jasno in nedvoumno navedena.

Končno, usklajeno obliko posameznega poročila je izvajalec dolžan izdelati v štirih (4) natisnjenih, potrjenih in podpisanih izvodih. Poleg tega je izvajalec dolžan predati tudi izvod poročila v elektronski obliki, ki ne sme biti kodiran ali kako drugače zaščiten pred razmnoževanjem oz. kopiranjem. Naročnik si pridržuje pravico dajati izvajalcu med izdelavo naloge dodatna navodila, ki jih bo moral upoštevati, ne da bi imel pravico do dodatnega plačila, če taka navodila ne bodo bistveno vplivala na obseg naloge.

Priloga:

* + - Odločba AŽP št. 37560-22/2018 ZP6-04005 z dne 30. 8. 2018